Το **Δημοτικό Στάδιο Βέροιας**, παλαιότερα **Εθνικό Στάδιο Βέροιας**, είναι γήπεδο πολλαπλών χρήσεων στη Βέροια, που κυρίως χρησιμοποιείται για αγώνες ποδοσφαίρου, και είναι η έδρα του Π.Σ. Βέροιας. Βρίσκεται στην ιδιοκτησία του Δήμου Βέροιας.

Iστορία
-------

Το γήπεδο χτίστηκε και εγκαινιάστηκε το 1925, από μέλη του μουσικού και γυμναστικού συλλόγου «*Μέγας Αλέξανδρος*». Βρίσκεται στο βόρειο άκρο της Βέροιας, στο δρόμο προς Νάουσα και Έδεσσα. Στην περιοχή μέχρι τις αρχές του 20ού αιώνα υπήρχαν τα Οθωμανικά νεκροταφεία. Μεταπολεμικά, ο συνοικισμός γύρω από το Εθνικό Στάδιο είχε έντονο το λαϊκό και εργατικό στοιχείο.

Από το 1925 μέχρι σήμερα υπήρξαν πολλές μεταβολές και βελτιώσεις στη δομή του γηπέδου (η τελευταία έγινε το 2007), με προσθήκες σκέπαστρου στη δυτική κερκίδα, ηλεκτρονικού πίνακα, καινούριων καθισμάτων, προβολέων, νέου νότιου πέταλου κτλ. Με τις διάφορες ανακαινίσεις στην πορεία των χρόνων, σταδιακά μειώθηκε ο χώρος για τις λωρίδες του στίβου που υπήρχαν στο γήπεδο. Πριν από την ανακαίνιση του 2005, το γήπεδο διέθεται διαδρόμους στίβου, οι οποίοι αφαιρέθηκαν έκτοτε.

Η χωρητικότητα του γηπέδου σήμερα είναι 6.350 άτομα. Οι περισσότεροι θεατές που παρακολούθησαν ποδοσφαιρικό αγώνα στην ιστορία του Δημοτικού Σταδίου Βέροιας είναι 10.304 με αντίπαλο τον Παναθηναϊκό το 1971.

Ανακαινίσεις
------------

Το 1997 η ΠΑΕ Βέροια σε συνεργασία με τον Δήμο Βέροιας εγκατέστησαν σκέπαστρο στη δυτική κερκίδα, ενώ το 1998, τοποθετήθηκε ηλεκτρονικός πίνακας. Το 2005 τοποθετήθηκαν προβολείς και η χωρητικότητα του γηπέδου μειώθηκε στις 5.300 θέσεις λόγω της εγκατάστασης καθισμάτων. Όμως, το 2007 η διοίκηση της ομάδας και ο Δήμος Βέροιας αποφάσισαν την κατασκευή της βόρειας και της νότιας κερκίδας, κάτι που αύξησε την χωρητικότητα σε 7.000 θέσεις. Κατά την επιστροφή της ομάδας στην Superleague το 2012, η ομάδα προχώρησε σε ορισμένες βελτιώσεις, ούτως ώστε το γήπεδο να ανταποκρίνεται στις προϋποθέσεις για αγώνες πρωταθλήματος.

Το 2013, η ΠΑΕ Βέροια ανακοίνωσε νέα ανακαίνιση στο στάδιο. Από την έναρξη της περιόδου για λόγους ασφαλείας οι κερκίδες αναβαθμίστηκαν με κάγκελα ασφαλείας. Επίσης, λόγω του κατεστραμμένου ποτιστικού συστήματος και του σχεδόν κατεστραμμένου χλοοτάπητα, στις 16 Σεπτεμβρίου 2013 η ομάδα ανακοίνωσε την αντικατάσταση του ποτιστικού συστήματος και την εγκατάσταση νέου χλοοτάπητα. Η αντικατάσταση αναμενόταν να είχε ολοκληρωθεί στις 20 Οκτωβρίου 2013, όταν η ομάδα θα αντιμετώπιζε τον Άρη στην έδρα της. Επίσης, υπάρχουν σχέδια για ακόμη μια επέκταση στο κοντινό μέλλον ενώ σύντομα θα είναι διαθέσιμο και το ηλεκτρονικό εισιτήριο. Στις 18 Οκτωβρίου 2013, η Βασίλισσα του Βορρά ανακοίνωσε πως οι εργασίες ανακαίνισης είχαν ολοκληρωθεί και το στάδιο ήταν έτοιμο να φιλοξενήσει ξανά αναμετρήσεις της ομάδας για το πρωτάθλημα. Πέρα από την αντικατάσταση του χλοοτάπητα το στάδιο βάφτηκε στα χρώματα της ομάδας (μπλε και βυσσινί) ενώ εγκαταστάθηκαν και νέες εστίες. Επίσης, τα αποδυτήρια και η είσοδος του σταδίου βελτιώθηκαν, και έτσι αυτό μπορεί να φιλοξενεί πλέον διεθνείς αγώνες.

Εκδηλώσεις
----------

Το καλοκαίρι του 2015, η Βέροια και το στάδιο της φιλοξένησαν μαζί με την Κατερίνη και τη Λάρισα, το Ευρωπαϊκό Πρωτάθλημα Ποδοσφαίρου για ηλικίες κάτω των 19. Επίσης κάθε χρόνο, κατά την θερινή περίοδο, πραγματοποιείται πληθώρα μουσικών συναυλιών. Στις 17 Σεπτεμβρίου 2014, το Δημοτικό Στάδιο Βέροιας φιλοξένησε τη πρώτη του διεθνή αναμέτρηση μεταξύ της Ελλάδας και της Αλβανίας για τα προκριματικά του Παγκοσμίου Πρωταθλήματος Ποδοσφαίρου Γυναικών 2015. Το Νοέμβριο του 2014, διεξήχθη στο γήπεδο διεθνές φιλικό τουρνουά.

Μεγαλύτερες προσελεύσεις
------------------------

| # | Αγώνας | Εισητήρια | Αποτέλεσμα | Ημερομηνία |
| --- | --- | --- | --- | --- |
| 1 |  Βέροια - Παναθηναϊκός | 10.309 | 0–0 | 20/09/1970 |
| 2 |  Βέροια - Δόξα Δράμας | 10.135 | 2–1 | 12/04/1970 |
| 3 |  Βέροια - Δόξα Δράμας | 9.500 | 0–0 | 23/01/1977 |
| 4 |  Βέροια - ΠΑΟΚ | 9.500 | 1–3 | 09/04/1978 |
| 5 |  Βέροια - Ολυμπιακός | 9.028 | 2–1 | 30/01/1972 |
| 6 |  Βέροια - ΠΑΟΚ | 8.506 | 1–0 | 01/11/1970 |
| 7 |  Βέροια - Ολυμπιακός | 8.234 | 0–0 | 22/12/1968 |
| 8 |  Βέροια - Ολυμπιακός | 8.226 | 2–1 | 22/04/1968 |
| 9 |  Βέροια - ΠΑΟΚ | 8.149 | 1–0 | 30/04/1972 |
| 10 |  Βέροια - Άρης | 8.145 | 2–1 | 26/01/1969 |
|

Διεθνείς αγώνες
---------------

| # | Αγώνες | Αποτέλεσμα | Ημερομηνία | Προσέλευση |
| --- | --- | --- | --- | --- |
| 1 |   Ελλάδα -  Αλβανία | 4–0 | 17/09/2014 | άγνωστη |
| 2 |   Ελλάδα -  Γαλλία | 0–0 | 13/11/2014 | άγνωστη |
| 3 |   Γαλλία -  Ισπανία | 1–5 | 15/11/2014 | άγνωστη |
| 4 |   Γερμανία  Γαλλία | 4–2 | 17/11/2014 | άγνωστη |
| 5 |   Ελλάδα -  Ουκρανία | 2–0 | 06/07/2015 | 3.430 |
| 6 |   Ισπανία -  Ρωσία | 1–3 | 10/07/2015 | 1.322 |
| 7 |   Ουκρανία -  Αυστρία | 2–2 | 12/07/2015 | 992 |
| 8 |   Ισπανία -  Ολλανδία | 1–1 | 13/07/2015 | 1.811 |
|

Φωτογραφική συλλογή
-------------------

* Αγώνας Superleague μεταξύ Βέροιας και ΠΑΟΚ τη περίοδο 2013-14Αγώνας Superleague μεταξύ Βέροιας και ΠΑΟΚ τη περίοδο 2013-14
* Βέροια - Αστέρας Τρίπολης από την ανατολική κερκίδα του σταδίου.Βέροια - Αστέρας Τρίπολης από την ανατολική κερκίδα του σταδίου.
* Άποψη από τη δυτική κερκίδαΆποψη από τη δυτική κερκίδα
* Η νότια κερκίδα του Δημοτικού Σταδίου ΒέροιαςΗ νότια κερκίδα του Δημοτικού Σταδίου Βέροιας
* Ο ηλεκτρονικός πίνακας του σταδίου.Ο ηλεκτρονικός πίνακας του σταδίου.
* Αγώνας Ελλάδας - Αλβανίας στο Στάδιο Βέροιας.Αγώνας Ελλάδας - Αλβανίας στο Στάδιο Βέροιας.
* Άποψη του σταδίου κατά τη διάρκεια της διεθνούς αναμέτρησης μεταξύ των εθνικών ομάδων γυναικών Ελλάδας και Αλβανίας για τα προκριματικά του Παγκοσμίου Κυπέλλου 2015Άποψη του σταδίου κατά τη διάρκεια της διεθνούς αναμέτρησης μεταξύ των εθνικών ομάδων γυναικών Ελλάδας και Αλβανίας για τα προκριματικά του Παγκοσμίου Κυπέλλου 2015
* Ημέρα Πρεμιέρας: Ελλάδα - Ουκρανία για το Ευρωπαϊκό Πρωτάθλημα Νέων.Ημέρα Πρεμιέρας: Ελλάδα - Ουκρανία για το Ευρωπαϊκό Πρωτάθλημα Νέων.
* Πανοραμική άποψη της βόρειας, νότιας και ανατολικής κερκίδας κατά τη διάρκεια του αγώνα Ελλάδα - Ουκρανία για το Ευρωπαϊκό Πρωτάθλημα Νέων Ποδοσφαίριου.Πανοραμική άποψη της βόρειας, νότιας και ανατολικής κερκίδας κατά τη διάρκεια του αγώνα Ελλάδα - Ουκρανία για το Ευρωπαϊκό Πρωτάθλημα Νέων Ποδοσφαίριου.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

Παραπομπές
----------

1. ↑  Βέροια • Έδρα Αρχειοθετήθηκε 2016-04-21 στο Wayback Machine. Super League Ελλάδα
2. 1 2 3 4  Xenides, George. «Δημοτικό Στάδιο Βέροιας». *www.stadia.gr*. Ανακτήθηκε στις 17 Απριλίου 2016.
3. ↑  User, Super. «Δημοτικό στάδιο Βέροιας». *ΠΑΕ ΒΕΡΟΙΑ - ΕΠΙΣΗΜΗ ΙΣΤΟΣΕΛΙΔΑ*. Αρχειοθετήθηκε από το πρωτότυπο στις 29 Ιουνίου 2015. Ανακτήθηκε στις 17 Απριλίου 2016.
4. ↑  uefa.com. «Women's World Cup - Matches – UEFA.com». *Uefa.com*. Ανακτήθηκε στις 17 Απριλίου 2016.
5. ↑  «Ελλάδα-Γαλλία την Πέμπτη στο Δημοτικό στάδιο Βέροιας». 12 Νοεμβρίου 2014. Αρχειοθετήθηκε από το πρωτότυπο στις 12 Νοεμβρίου 2014. Ανακτήθηκε στις 17 Απριλίου 2016. CS1 maint: Unfit url (link)